**Проект**

**Наредба за изменение и допълнение на Наредба № 6 от 01.11.2011 г. за изискванията за пощенската сигурност (обн., ДВ, бр. 90 от 2011 г.)**

**§ 1.** В чл. 6 се правят следните изменения и допълнения:

1. В основния текст думите „съгласувано с компетентните държавни органи“ се заличават, думата „инструкции“ се заменя с „правила“ и след думите „ценните пратки“ се добавя „съобразени с действащото законодателство“.

2. В т. 1 думите „съобразени с действащото законодателство“ се заличават.

**§ 2.** Член 7 се отменя.

**§ 3.** Член 8 се отменя.

**§ 4.** В чл. 9, ал. 1 думите „съгласувано с компетентните държавни органи“ се заличават и след думите „пощенските служби“ се добавя „съобразени с действащото законодателство“.

**§ 5.** В чл. 14 се правят следните допълнения:

1. Основният текст става ал. 1.

2. Създават се алинеи 2 и 3:

„(2) Документите, които удостоверяват изпълнението на мерките по ал. 1, се съхраняват от пощенските оператори за срок не по-кратък от 2 години и при необходимост се предоставят на компетентните държавни органи.

(3) Пощенските оператори предоставят на компетентните държавни органи всякаква друга информация, свързана с изпълнението на мерките по ал. 1“.

**§ 6.** В чл. 15 думите „Министерството на вътрешните работи и Държавна агенция „Национална сигурност“ се заменят с „Министерството на вътрешните работи, Държавна агенция „Национална сигурност“, Държавна агенция „Технически операции“ и органите на съдебната власт“.